### Resumé

I 2023 indførte kommunen et midlertidigt stop for planlægning af store solcelleanlæg i det åbne land. I stedet skulle der fokuseres på at skabe rammerne for tre større energiparker ved [adresse], [adresse] og [adresse]. Med det eksisterende solcelleanlæg i Vandel og de planlagte anlæg ved [adresse] og Ringive bliver klimaplanens mål mere end opfyldt. Det forslås derfor at forlænge stoppet for planlægningen af "rene" solcelleanlæg med yderligere et år. Det foreslås også at give besked om, at kommunen ikke ønsker at arbejde videre med tre områder, som ikke anses for egnede til solcelleanlæg.

### Sagsfremstilling

Den 7. marts 2023 besluttede Teknisk Udvalg, at planlægning af nye, store enkeltstående solcelleanlæg i det åbne land blev sat på pause i et år. Det skyldtes, at man ønskede at fokusere på at få skabt rammerne for større energiparker, som som både indeholder vindmøller og solcelleanlæg, og at klimaplanens mål er opfyldt i forhold til energiproduktion fra solcelleanlæg.. I efteråret 2023 besluttede byrådet, at der skal arbejdes videre med tre områder for energiparker - [adresse], [adresse] og [adresse].

I forhold til klimaplanen skal 65 % af elforbruget i 2030 være dækket af lokalt produceret vedvarende energi. Prognosen fra 2024 har beregnet et behov for elproduktion fra solcelleanlæg i 2030 på ca. 1135 Tj.  Med det eksisterende anlæg i Vandel og de planlagte anlæg i [adresse] og Ringive nås et niveau for produktionen på ca. 1500 Tj. Dertil kommer, at der i de tre områder med energiparker, der arbejdes med, også vil blive installeret solcelleanlæg, der kan komplementere vindmøllerne og give en bedre udnyttelse af elnettet.

Forvaltningen foreslår derfor, at der fortsat fokuseres på at få planlagt rammerne for de tre større energiparker i [adresse], [adresse] og [adresse]. Det foreslås, at det midlertidige stop forlænges yderligere et år, hvor der ikke arbejdes med planlægning for yderligere solcelleanlæg i det åbne land med mindre det drejer sig om mindre anlæg, der skal producere strøm lokalt til virksomheder.

Kommunen har gennem de senere år modtaget en del henvendelser om arealer, der ønskes udnyttet til solcelleanlæg. Forvaltningen har lavet en foreløbig screening af arealerne i forhold til landskabsinteresser og forhold til naboer. Arealerne er blevet karakteriseret som egnede, måske-egnede og uegnede. Ved indførelse af det midlertidige stop i 2023 tog Teknisk Udvalg ikke stilling til de konkrete forespørgsler. Forvaltningen spurgte efterfølgende de firmaer eller lodsejere, som havde sendt forespørgsler ind, om de ønskede at opretholde deres
forespørgsler, og det valgte de fleste. Forvaltningen foreslår, at der for de arealer, som er vurderet uegnede, gives besked om, at kommunen ikke vil arbejde videre med projekterne.

Det drejer sig om et område ved Victor Lind, som benævnes område 25 i vedhæftede bilag. Området vurderes at være meget synligt i landskabet og svært at skjule. Et andet område ligger sydvest for Flemming Knudsen, som på kortbilaget er benævnt område 21. Dette område er en tilrettet del af område 20, som er omtalt i bilagets beskrivelse af de forskellige arealer. Området ligger højt i et landskab med lange udsigter, og desuden forholdsvis tæt på den energipark ved [adresse], der arbejdes med. Det sidste område er område 13, hvor hovedparten ligger i Kolding Kommune. Kolding Kommune har ikke ønsket at arbejde videre med projektet, da det ligger lige vest for Ken Thygesen, der mod øst bliver nabo til et kommende solcelleanlæg.

### Klima og resiliensvurdering

Selvom der foreslås en forlængelse af det midlertidige stop for store solcelleanlæg i det åbne land, vil klimaplanens mål for produktion af el fra solcelleanlæg blive mere end opfyldt.

### Sagens videre forløb

Klima-Natur-og Miljøudvalget er orienteret om sagen. Teknisk Udvalg skal alene træffe beslutning om sagen.

### Indstilling Teknik- og Miljødirektøren indstiller,

**at** det midlertidige stop for store solcelleanlæg forlænges yderligere et år, og

**at** de firmaer og lodsejere, der har kontaktet kommunen vedrørende tre projekter ved Victor Lind, Flemming Knudsen og Ken Thygesen, underrettes om, at kommunen ikke ønsker at arbejder videre med projekterne.

### Beslutning

Godkendt.